Tor Haugerud

Tor Andreas Haugerud (født 1962 på Brattvåg) er en norsk jazzmusiker og komponist med trommer og perkusjon som hovedinstrument. Han er sentral i Trondheims jazzmiljø og ny musikk-miljø og har i de siste årene utviklet et eget soloprosjekt. I tillegg er han aktiv i gruppene Alpaca Ensemble, Oscar Grönberg trio, Valsen, EnEnEn ( + Johan Lindström) , Trondheim Jazzorkester, Teater Fot og samarbeid med Maria Norseth Garli m.fl. Han har også vært med på 3 av konseptgruppen Wild at Art sine musikk-performance oppsetninger, sist med Saturns Hage i 2020. Han har tidligere blant annet spilt med Tone Åses trio BOL, Transjoik, Øystein B. Blix' «Blixband», bandet Gibrish, Bengalo og Kjetil Møsters trio «Möster».

Kunstnerisk virke 
Tor Haugerud har sitt eget soloprosjekt som har spilt og turnert i Norge og Japan, blant annet på Soddjazz på Inderøy. I 2018 kom albumet Råsane ut på Particular Recordings. Han har også medvirket i følgende grupper og ensembler:

 Alpaca Ensemble: ensemblet kalte seg Trio Alpaca da de debuterte på  SoddJazz i 2006. Alpaca Ensemble har gitt ut platene Tapet Tapet, Elevator, Moving Slow og Mekatonia med musikk av Eirik Hegdal. Per 2020 er Haugerud assosiert medlem av ensemblet.
 EnEnEn: jazztrioen består foruten Haugerud av Eirik Hegdal og Michael Francis Duch. De har gitt ut to album; Rød & Blå i 2010 på Øra Grammafon, og Grønn & Gul på Particular Recordings Collective. Trioen innledet i 2019 et samarbeid med den svenske gitaristen og stellgitaristen Johan Lindström, og holdt konserter blant annet på Kongsberg Jazzfestival.
 Oscar Grönberg Trio: Haugerud er sammen med klarinettisten og saksofonisten Eirik Hegdal medlem i pianotrioen til den svenske pianisten Oscar Grönberg. De utga i 2019 albumet Triangles på det Trondheimsbaserte plateselskapet Particular Recordings Collective.
 Valsen: trioen består foruten Haugerud av Håvard Aufles på piano og Bjørn Marius Hegge på kontrabass. Aufles komponerer trioens repertoar.
 Brannstiftelsen: dette er en trio som spiller frijazz, og som består av Klaus E. Holm på klarinett og saksofon samt Bjørn Marius Hegge på kontrabass i tillegg til Tor Haugerud på trommer. Alle tre musikerne bidrar med komposisjoner til trioens spillelister.
 Trondheim Jazzorkester: Haugerud har vært en sentral aktør i Trondheim Jazzorkester, og har (per 2020) medvirket på 16 produksjoner og 11 albumutgivelser sammen med dem. Den siste var med Kim Myhr og Jenny Hval på utgivelsen In the end his voice will be the sound of paper, på plateselskapet Hubro.
 Teater Fot: Haugerud er fast medlem i Lise Hoviks Teater Fot, som musiker, komponist og tidvis skuespiller. Teater Fot lager interaktivt teater for barn, og har blant annet utviklet forestillingene De røde skoene (2008), Mamma danser (2011), trilogien Du skal få høre fuglesang (2012) og Verken fugl eller fisk/Himmel & hav (2017/2020). Gruppen har turnert og spilt på teatre og festivaler i Norge, Åland, Italia, Canada, Sør-Afrika og Kina.
 Cirka Teater: Haugerud har vært med på flere av Cirka Teaters produksjoner, som skuespiller, komponist og musiker i Hundreårsnatten (1989), Den 5. årstid (1990/91), Knock Out (1992) og Mekatonia (2012-2014). Mekatonia ble til i samarbeid med Alpaca Ensemble og Eirik Hegdal.
 BOL (senere BOL&SNAH): Gruppen ble dannet i 1995, da under navnet TSTT. Etter navneskiftet til BOL ga de ut debutalbumet Bol på Via Music i 2001. Gruppen bestod da av Tone Åse som vokal og på elektronikk, Ståle Storløkken på synthesizere, Tor Yttredal på saxofon og klarinett, og Tor Haugerud på trommer og perkusjon/elektronikk. Senere forlot Yttredal gruppen, og etter en trioperiode ga BOL ut Silver Sun, Curling Legs i 2005 og Skylab, NorCD i 2007. I 2010 ble gitaristene Hans Magnus (Snah) Ryan (kjent fra Trondheimsbandet Motorpsycho) og Stian Westerhus med i BOL. I 2012 ga de ut cd-en Numb, Number i 2012. Westerhus forlot siden samarbeidet, og gruppen skiftet navn til «BOL&SNAH». I november 2015 ga de ut sitt nye album So? Now? på selskapet Gigafon. Sangene ble i hovudsak skrevet av Tone Åse, ofte med tekster av Rolf Jacobsen, oversatt til engelsk. Foruten å holde konserter rundt om i Norge har BOL&SNAH turnert gjentatte ganger i Italia. Gruppen ligger per 2020 på is, og har siden 2018 kun hatt én triokonsert, i 2019, da med Amund Storløkken som gjest på vibrafon.
 MisterYtor: Haugerud etablerte sitt eget avantgarde -band MisterYtor, som har opptrådt blant annet under Nordland Musikkfestuke i 2006, Trondheim Jazzfestival, NattJazz. Opprinnelig deltok Ståle Storløkken og Hans Christian Frønes i gruppen. Disse to ble senere erstattet av Øystein Moen og Stian Westerhus.
 Murmur: I 2008 sluttet Haugerud seg til fri-improgruppen Murmur/Muringa, som bestod av Kim Myhr, Martin Taxt og Klaus Holm. Kvartetten utga albumet The Unknown Knowns i 2012 på SOFA. De har turnert i Norge, Kina, Hong Kong, Macau, Vietnam, Malaysia og Singapore.
 Vertex: dette er en improv-duo som Haugerud etablerte sammen med Petter Vågan. De var aktive i perioden 2008–2015, og ga ut albumet Shapes & Phases på plateselskapet SOFA i 2010. De turnerte blant annet i Skandinavia, Europa, USA, Japan og Sør-Afrika. I 2012 innledet de et samarbeid med Axel Dörner på trompet og Andrea Neumann. De ga ut albumet Sustain Ability i 2015 på Gigafon ; albumet var innspilt i Emanuel Vigelands mausoleum i Oslo. De turnerte i Norge, Sverige og Sveits.
 Pappenheim : dette er et duosamarbeid som Haugerud startet i 2013 med pianisten Oscar Grönberg. De ga ut albumet Bekkenjordet i 2016 på Particular Recordings. Duoen turnerte i Norge, Sverige og Danmark, og hadde sine siste konserter i 2017.

Diskografi

Egne Grupper/hovedgrupper 
Tor Haugerud - Råsane (solo), Particular Recordings Collective 2019
Oscar Grönberg trio - Walking in Triangles, Particular Recordings 2018
Alpaca Ensemble/Dog & Sky og Eirik Hegdal - Arrival Hall, Crispin Glover Records 2018
EnEnEn - Grønn & gul, Particular Recordings 2017
Alpaca Ensemble og Eirik Hegdal - Mekatonia, Particular Recordings 2017
Pappenheim - Bekkenjordet, Particular Recordings 2016
Trondheim Jazzorkester/kim Myhr og Jenny Hval - In the end his voice will be..., Hubro 2016
BOL&SNAH - So? Now?, Gigafon 2015
Vertex/Dörner/Neumann - Sustain ability, Gigafon 2015
Trondheim Jazzorkester & Albatrosh - Three House, MNJ Records 2014
Alpaca Ensemble & Eirik Hegdal - Moving Slow, Particular Recordings 2014
Trondheim Jazzorkester - Sidewalk Comedy, MNJ Records 2013
BOL/WESTERHUS/SNAH - Numb, Number, Gigafon 2012
Muringa - The Unknown Knowns, SOFA 2012
Trondheim Jazzorkester m/Per Zanussi - Morning Song, MNJ Records 2011
Trondheim Jazzorkester w/Joshua Redman & Eirik Hegdal - Triads & More, MNJ Records 2010
EnEnEn - Rød og blå, Øra Fonogram 2010
Alpaca Ensemble & Eirik Hegdal og Matt Burt - Elevator, Øra Fonogram 2010
Vertex - Shapes & Phases, SOFA 2010
Trondheim Jazzorkester & Kim Myhr - Stems & Cages, MNJ Records 2010
Blixband - Pinseria, Nor-Cd 2010 
Trondheim Jazzorkester & Eirik Hegdal - Wood & Water, MNJ Records 2008
Alpaca Ensemble & Eirik Hegdal - Tapet, Tapet, Øra Fonogram 2007/2009
BOL - Skylab, Nor-Cd 2007
Trondheim Jazzorkester m/Maria Kannegaard trio - Live in Olso, MNJ Records 2006
Trondheim Jazzorkester & Eirik Hegdal - We Are?, Jazzaway/MNJ Records 2005/2012
BOL - Silver Sun, Curling Legs 2005
Transjoik m/Sher Miandad Khan - Bewafa, Vuelie 2005
Transjoik - Uja Nami, Vuelie 2004
Transjoik - Transjoik Remix Project Ep, TRL 2003
BOL - Bol, Via Music, 2001
Transjoik - Meavraa, Atrium Warner Music 2000
Blixband - Texas, Nor-Cd 1999
Transjoik - Mahkalahke, Atrium Warner Music 1997
Blixband - På En Lyserød Sky, Nor-Cd 1996
Frode Fjellheim Jazzjoikensemble - Saajve dans, Idut 1994

Samarbeidsprosjekt 
Maria Norseth Garli - Golden, Øra Fonogram 2020
Espen Aalberg + EnEnEn - Nomad, Particular Recordings 2020
Gjermund Larsen & Bom Basker - Går i fjøs, Øra Fonogram 2009
Klaus Sonstad - Indianer Cowboy, Universal 2008
Siri Gjære - Survival Kit, Bergland Productions 2006
Frode Fjellheim - Aejlies Gaaltije, Vuelie 2004
Andreas Aase - Maus, Raven Records 2003
Berit Lillevold - Ecstasy, BLCD 1995
Cantus - Cantus, Heilo 1994

Akademisk virke 
Haugerud er ved siden av sin frilansvirksomhet som musiker ansatt som førsteamanuensis i delstilling ved jazzlinja på NTNU.

Referanser

Eksterne lenker 
 www.torhaugerud.no
 Tor Haugerud på myspace.com

Norske jazztrommeslagere
Førsteamanuenser ved NTNU